આ બાળકીના શરીરની ચકાસણી કરતા તેણી મૃત્યુ પામેલી હોવાનું તબીબના ધ્યાને આવ્યું હતું. જ્યારે બાળકીના કપાળ, બન્ને આંખ, દાઢી, જમણા હાથ, પગની ઘુંટી તેમજ પગના તળિયામાં ઈજાના નિશાનો જોવા મળ્યા હતા. આ ઉપરાંત બાળકીના ડાબા હાથમાં પ્લાસ્ટર મારેલું પણ નજરે ચડયું હતું. આથી જમાદાર નારણભાઈ તથા મગનભાઈએ તે મૃતદેહની સાથે આવેલા શિવમ અને ભરતભાઈને પૂછતા શિવમે આ બાળકી પોતાની બહેન હોવાનું અને તેણીને ગઈ તા.૧૬ જાન્યુઆરીએ પડી જતાં ઈજા થઈ હોય, કોઈ હોસ્પિટલમાં સારવાર અપાવી પ્લાસ્ટર મરાવવામાં આવ્યું હોવાનું જણાવ્યું હતું.